Dissipline Deel 1: Definieer dissipline… – Schink
Wat is disssipline:
Daar is soveel teorieë en reëls wanneer dit by disiplineer kom of dissipline opsig self.
Ons gaan die volgende 3 weke elke week oor 'n gedeelte van dissipline gesels en so 4 aspekte daarvan bespreek.
Dit voel vir my hierdie is 'n kwessie in ons huis wat maar heeltyd wipplank ry en wanneer dit in die middel balanseer is dit heerlik maar dit bly net 'n klein rukkie so, ons almal is maar mense. Dit is iets wat heeltyd doelbewus moet wees.
Ek het al gesien wanneer ons begin "afchop" is wanneer ons moeg raak, dissipline nie nou praktiese sin maak nie of wanneer mens heeltyd dreig en nooit toepas nie.
Wat beteken 'n gedissiplineerde kind vir my….. 'n Kind wat respek vir ander het. Ander mense se goed as ook hulle self respekteer. Wat lief is vir ander en daarom ander wil help. Dit beteken vir mamma en papa luister. Wanneer 'n kind "self aware" is ten opsigte van wat rondom hom aangaan bv. Nie 'n hele gesprek onderbreek omdat hulle nou wil sê wat hulle wil nie maar eerder onder jou aandag bring dat hulle ietsie wil sê en dan hulle beurt afwag. 'n Kind met goeie maniere… groet ordentlik hallo, koebaai en sê dankie. Hulle hoef nie drukkies of soentjies te gee nie maar 'n blote waai vanuit agter pappa se been omdat jy skaam is, is 100% aanvaarbaar vir my. 'n Kind wat weet en verstaan van wag.
Ek voel 'n kind wat soms nie luister nie, "tantrums" gooi, af en toe mamma/pappa wil seer maak of dalk 'n maaitjie gebyt het is dood normaal. Kinders wat eksperimenteer of af en toe terug praat. Kinders wat se kamers soms deurmekaar is. Dit is kinders wat leer…. Wat probeer verstaan of wat dalk net sukkel om met emosies te "deal" (vorige blog). Dit is ons werk om hulle te help en te leer. Hulle identiteit te vorm en nie te breek nie. Hoe mens jou kind dissiplineer is totaal en al jou manier en keuse…. "Time out" … vat 'n voordeel weg… brandsous…pakslae ek voel dit is 'n baie persoonlike ding en elkeen se keuse. Wat ek wel weet is dat God ons as ouers opdrag gee om ons kinders op te rig en te dissiplineer omdat ons lief is vir hulle en nie om hulle skade aan te doen nie.
Dissiplineer sonder emosie:
Ek voel hierso is dit net so belangrik om jou kind van die stoute of verkeerde daad te skei en nooit uit emosie uit straf toe te pas nie. As dit nodig is vir jou om net eers 'n draai te gaan stap doen dit voordat jy wat ookal straf vir julle werk implimenteer.
Dit moet amper plaasvind asof jy 'n robot is…. Gaan in pas die straf toe of implimenteer dit moenie in 'n argument betrokke raak of 'n stoeigeveg nie, na die tyd kan daar gepraat word oor wat gebeur het… gee kans dat jou kind kan verwerk wat gebeur het en gaan dan terug en laat hulle verstaan hulle is nie die fout nie maar wat hulle gedoen het (spesifiek) of opgetree het is nie reg nie.
Maak seker hulle weet jy is lief vir hulle
Na straf toegepas is in ons huis en al die emosies verwerk is en almal weer kan verstaan, hoor en luister maak ons 'n punt daarvan dat hulle weet ons is so lief vir hulle, so bly oor hulle en so trots op hulle. Dat dit wat hulle gedoen het niks aan ons liefde vir hulle doen nie .
Alles in die lewe het gevolge en kinders moet dit leer.
As ons as ouers net dreig, dreig en dreig gaan kinders sien jou stem dra geen gewig nie en waarom sal hulle dan vir jou luister? As jy altyd kan laat wees vir werk sonder enige gevolg…hoekom sal enige iemand betyds wil wees vir werk?
Onthou net: jou stem verhef en skree is nie 'n gevolg nie hulle sien dit nie as 'n straf nie en as jy wil hê dit moet 'n impak maak gaan jy elke keer harder en harder moet praat, skree/gil.
Moenie dat hulle jou oor die "edge" druk nie :
Wanneer ons uitbarstings kry. Skree, emosioneel optree of selfs woede is dit ons skuld… moes ons dan al die lyn getrek het voordat ons kind die voorreg kry om ons te dryf na die "edge" toe… Indien dit gebeur moes ons al 4 stappe terug die lyn getrek het….dit is amper soos skuld afskryf. Kry dit op nul sodat almal kan aangaan op 'n nuwe bladjie en niemand hoef oor hulle skouer te loer of met skuld gevoel rond te loop nie … Met ander woorde as jou kind nie reg opgetree het nie kry dit oor en verby… die frustrasie by jou gaan dadelik bedaar geen skuld gevoelens word saam gedra nie en daar is niks "preasure" nie. Die volgende frustrasie word nie op 'n reeds bestaande frustrasie gebou nie.
Deel gerus julle definisie van wat dissipline vir julle beteken en hoe lyk dit in praktyk volgende week gesels ek oor die volgende 4 aspekte.